Antallet af fugle i Nordjylland, som er døde af fugleinfluenza stiger. I alt 33 fugle i Nordjylland er nu registreret døde af fugleinfluenza i 2021.

Den største koncentration af døde fugle er gjort på østkysten ved havnen i Voerså. Her blev der for et par uger siden på en strækning på nogle få hundrede meter fundet 31 døde svaner, seks døde fiskehejre og fem gråænder. Her har Fødevarestyrelsen nu registreret at fem af de døde fugle var smittet med fugleinfluenza N5 H8. Yderligere to af de mange døde fugle er sendt til analyse. Her foreligger svaret på prøverne ikke endnu. Smitten med fugleinfluenza blandt de vilde fugle har de sidste måneder bredt sig op gennem Danmark. I det nordlige Vendsyssel har man indtil for nylig været uden registrerede tilfælde, men det er ikke tilfældet længere. 132 tilfælde  Danmark i år I Skagen er der registreret en død fugle med fugleinfluenza. Det er fundet tæt på Skagens berømte solnedgangsplads i Gl. Skagen. Også ved Vippefyret er der fundet en død fugl, som er sendt til analyse. Den prøve er der endnu ikke kommet svar på. Også i Hjørring Kommune er der nu registreret en fugleinfluenza blandt vilde fugle. Det drejer sig om en musvåge, som er fundet ved Uggerby. I alt er der analyseret prøver fra 388 døde fugle i Danmark i 2021, og i 132 tilfælde var fuglene smittet med fugleinfluenzaen H5 N8. Sygdommen kan smitte fra dyr til mennesker, og derfor opfordrer myndighederne til, at man undgår at røre ved døde fugle i naturen. Smitten kommer med fugletræk fra Rusland og Europa Fugleinfluenzaen er bragt til Europa med efterårets fugletræk fra Rusland og Kasakhstan, og flere europæiske lande har rapporteret om fugleinfluenza i både vilde fugle og i fjerkræbesætninger. Der er konstateret højpatogen fugleinfluenza H5 N8  i ti besætninger i Danmark, og det har der siden den 6. november 2020 været krav om, at fjerkræ og andre fugle i fangenskab, herunder hobbyhold, lukkes inde eller overdækkes for at forhindre smitte ved kontakt til vilde fugle. Torsdag og fredag blev der fundet to udbrud i besætninger på Sjælland. Fredag var det i en mindre hobbyfjerkræbesætning i Hallenslev ved Gørlev, og torsdag fandt man udbrud af fugleinfluenza i en kalkunbesætning i Bøgelunde ved Skælskør.